തൊഴിലാളികളില്ല പണികിട്ടി കുവൈറ്റ് നിര്മ്മാണ മേഖല തൊഴിലാളികളില്ലാതെ വലഞ്ഞ് കുവൈറ്റ് നിര്മ്മാണ മേഖല. റിക്രൂട്ട്മെന്റിന് അനുമതി ലഭിക്കാത്തതാണ് ഇതിന് കാരണം. കൊവിഡ് വ്യാപിച്ചതിന്റെ ഭാഗമായാണ് കുവൈറ്റിലേക്ക് തൊഴിലാളികളെ റിക്രൂട്ട്മെന്റ് ചെയ്യുന്നത് അധികൃതര് നിര്ത്തിവെച്ചത്. കുവൈറ്റിലെ നിര്മ്മാണ മേഖലയില് വലിയ പ്രതിസന്ധികള് സൃഷ്ടിക്കുന്നു. സര്ക്കാര് മേഖലയില് നടപ്പാക്കേണ്ട നിരവധി പദ്ധതികള് ഇപ്പോള് പ്രതിസന്ധിയിലാണ്. കരാര് എടുത്ത കമ്ബനികള്ക്ക് മറ്റു രാജ്യങ്ങളില് നിന്നും തൊഴിലാളികളെ റിക്രൂട്ട്മെന്റ് നടത്താന് സാധിക്കുന്നില്ല. ഉള്ള പണിക്കാരെ കൊണ്ട് പണിതാല് ഇനിയും സമയം എടുക്കും എന്നാണ് കമ്ബനികള് പറയുന്നത്. പറഞ്ഞ സമയത്തിനുള്ളില് പണി പൂര്ത്തിയാക്കണം എങ്കില് വിദേശത്ത് നിന്ന് തൊഴിലാളികളെ കൊണ്ടുവരണം. കൊവിഡ് ഇപ്പോഴും പൂര്ണ്ണമായും നിയന്ത്രിക്കാന് സാധിക്കാത്തതിനാല് പെട്ടെന്ന് തൊഴിലാളി റിക്രൂട്ട്മെന്റ് നടത്താന് സാധിക്കില്ല. ഇനി തൊഴിലാളികളെ കൊണ്ട് വരുകയാണെങ്കില് അവരുടെ ചെലവുകള് മൊത്തം കമ്ബനി വഹിക്കേണ്ട അവസ്ഥയും ഉണ്ട്.